Brown Sweatshirt, Brown University Bears Hoodies, Brown Hoody, Fleece
College Brown Bears Gear Brown Bears Sweatshirts & Fleece44 items
Brown Bears Midsize Arch Pullover Hoodie - Dark Gray
Brown Bears Arch Name Sweatshirt - Gunmetal [Foto's] Rowers kies verkeerde huis om by in te breek - Maroela Media
[Foto’s] Rowers kies verkeerde huis om by in te breek
Twee van die verdagtes wat aangekeer is. Die man aan die regterkant is in die buik gewond. Foto: SOS ProTec Sure
Drie vermeende rowers het Woensdagmiddag hul moses teëgekom toe hulle by die huis van ŉ egpaar van Johannesburg, wat albei polisiespeurders is, wou inbreek.
Bruce Lennox, woordvoerder van die Glenvista-gemeenskapspolisiëringforum (GPF), het Donderdag aan Maroela Media gesê die voorval het in Kiblerpark, naby die Southdowns-gholfbaan wes van Alberton, plaasgevind.
“Lede van ons GPF was toevallig in die omgewing en het bystand gebied nadat hulle van die voorval ingelig is,” het Lennox gesê.
Na wat verneem word het drie verdagtes, waarvan een glo gewapen was, toegang tot die egpaar se perseel gekry deur die hek met ŉ pik oop te buig. Albei beamptes was glo tuis.
Die vrou, ŉ kaptein, het die verdagtes sien inkom en skote afgevuur nadat die mans die huis se deur opgebreek en ŉ wapen op hulle gerig het. Een van die verdagtes is glo in die buik getref.
Maj. Mack Mngomezulu, provinsiale polisiewoordvoerder, het aan Maroela Media gesê die gewonde verdagte en sy medepligtige is op die perseel in hegtenis geneem en die derde verdagte het in die bende se wegkommotor, ŉ groen Volkswagen, probeer vlug.
Lennox het gesê daar is glo op dié motor geskiet waarna die bestuurder stilgehou en te voet probeer vlug het.
Beamptes van die private veiligheidsmaatskappy SOS ProTec Sure is kort daarna van die gebeure ingelig en personeel van hul taktiese eenheid het dadelik die gebied begin fynkam vir die man wat gevlug het.
Jurgen Kotze, ŉ reaksiebestuurder van die maatskappy wat ook op die toneel was, het aan Maroela Media gesê die voertuig is verlate naby die egpaar se huis aangetref. “Die verdagte het in ŉ erf, sowat ŉ blok verder, skuiling gaan soek waar Gerrit Coetze, ŉ beampte van SOS se taktiese-eenheid, hom aangekeer en in hegtenis geneem het,” het Kotze gesê.
Die verdagte wat gewond is, is onder polisiebewaking na ŉ hospitaal geneem.
Mngomezulu het gesê die polisie het beslag gelê op ŉ vuurwapen wat in die verdagtes se besit gevind is. Hulle is in aanhouding en moet binnekort in die Lenasia-landdroshof verskyn op aanklag van poging tot huisroof.
Dié foto’s is geneem deur die Glenvista-gemeenskapspolisiëringforum en SOS ProTec Sure:
Polisielede beroof toe hulle op klag reageer
[Video] Polisie ontbied oor dié T-hemp in gimnasium
Lekker vang slim toe sy baas!! Kry vir julle !!!
Ons wil meer gereeld sulke goeie nuus hoor!
Windhond · 4 jare gelede
Ja dit is verseker wonderlikke nuus en meer sulke stories sal baie waardeer word!
Treurgrond · 4 jare gelede
Vat so fluffy – julle wou mos……………..
Pragtig manne en vrou!! Dit was die regte ding op die regte tyd. Lekker man…..lekkerrrr!!
Ek hou baie van die storie. Dit is baie mooi wat gebeur het. Kry vir jou wat jy soek. Maar daar is een vraag wat ek wil vra. Mag ek ook losbrand op vermeende boewe wat by my huis ook in breek soos die polisie Kaptein?
Maroela medea, ons wil die nasionale identiteit van die misdadigers weet sodat ons bewus kan wees van die impak wat emigrante, wettig of onwettig op misdaad het. Ons wil weet wat is die gevolge van die opheffing van instromingsbeheer,
Dit is so mooi vir my.
Ja wat, vuur sal met vuur beveg word.
Dis wonderlik dat die private veiligheidsmaatskappy se manne ook ingespring het om die polisie te help. Wys jou: as ons ALMAL saamwerk, kan ons hierdie wetteloosheid in ons land hokslaan!!!
Steve · 4 jare gelede
Hulle moet vir poging tot moord ook aan gekla word want as die egpaar nie vinnig genoeg was nie, sou hulle nie dit lewendig daaruit gemaak het nie…..ons straf wet te sag dis hoekom alles in so n gaos is
poepies · 4 jare gelede
Swanna, kyk op bladsy 16 van maroela media wanneer mag jy skiet
zuma wou mos gehad het dat ‘n sekere persentasie nuus elke dag moet positiewe nuus wees. Dankie maroela dat julle gehoor gee aan die beeswagter se versoek. Hierdie is mos goeie nuus!
Tou · 4 jare gelede
Vatso julle filistyne,veg vuur met vuur.Lekker man Lekker vir die Polisie paartjie
ek hoop die veel aanbevole waarskuwingskoot was afgevuur…..
My gat se deksel is nou hoekom word hulle gesigte toegemaak??
Marius Henn · 4 jare gelede
Verkeerde plek op die verkeerde tyd. Mooi so polisie egpaar, laat dit vir hulle ‘n duur les wees. Dankie ook aan die mense wat gehelp het.
MB · 4 jare gelede
Goed so, kan net dink hoe groot hulle oë gerek het toe daar so op hulle teruggeskiet word. Baie bly die inwoners van die huis is veilig.